Diari Oficial de la Generalitat Valenciana


Sumari del DOGV 3513, del 09-06-1999 (1999/5406)

REIAL DECRET 851/1999, de 21 de maig, sobre traspàs de funcions i serveis de l'administració de l'Estat a la Comunitat Valenciana en matèria d'execució de la legislació sobre productes farmacèutics.
------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/1999/05/21/851/dof/vci/html**

### Dades del document

Número de DOGV
:   3513

Data del DOGV
:   09-06-1999

Secció del DOGV
:   I. DISPOSICIONS GENERALS

Número del document
:   1999/5406


Data del document
:   21-05-1999

Organisme emissor
:   Ministeri d'Administracions Públiques

Tipus de document
:   Reial decret

Descriptors 

:   * competència administrativa
    * legislació
    * producte farmacèutic
    * descentralització
    * farmacologia

REIAL DECRET 851/1999, de 21 de maig, sobre traspàs de funcions i serveis de l'administració de l'Estat a la Comunitat Valenciana en matèria d'execució de la legislació sobre productes farmacèutics. [1999/M5406]
  
La Constitució espanyola, en l'article 149.1.16, reserva a l'Estat la competència exclusiva sobre sanitat exterior, bases i coordinació general de la sanitat i legislació sobre productes farmacèutics.
  
 L'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol, i reformat per la Llei Orgànica 5/1994, de 24 de març, estableix en l'article 38.3 que correspon a la Generalitat Valenciana l'execució de la legislació de l'Estat en matèria de productes farmacèutics.
  
Finalment el Reial Decret 4.015/1982, de 29 de desembre, determina les normes i el procediment als quals han d'ajustar-se els traspassos de funcions i serveis de l'administració de l'Estat a la Comunitat Valenciana.
  
De conformitat amb el que disposa el reial decret esmentat, que també regula el funcionament de la Comissió Mixta de Transferències prevista en la disposició transitòria quarta de l'Estatut d'Autonomia de la Comunitat Valenciana, aquesta comissió va adoptar, en la reunió del dia 21 d'abril de 1999, l'acord oportú, la virtualitat pràctica del qual exigeix que el govern l'aprove mitjançant reial decret.
  
En virtut d'això, i en compliment del que disposa la disposició transitòria quarta de l'Estatut d'Autonomia de la Comunitat Valenciana, a proposta del ministre d'Administracions Públiques i amb la deliberació prèvia del Consell de Ministres, en la reunió del dia 21 de maig de 1999,
  
DECRETE
  
Article 1
  
S'aprova l'acord de la Comissió Mixta prevista en la disposició transitòria quarta de l'Estatut d'Autonomia de la Comunitat Valenciana, sobre traspàs de funcions i serveis de l'administració de l'Estat a la Comunitat Valenciana en matèria d'execució de la legislació sobre productes farmacèutics, adoptat pel ple de la dita comissió, en la reunió del dia 21 d'abril de 1999, i que es transcriu com a annex a aquest reial decret.
  
Article 2
  
En conseqüència, queden traspassats a la Generalitat Valenciana les funcions i els serveis, així com el personal i els crèdits pressupostaris que s'indiquen en el referit acord de la Comissió Mixta, en els termes que s'hi especifiquen.
  
Article 3
  
El traspàs a què es refereix aquest reial decret tindrà efectivitat a partir de la data assenyalada en l'acord de la Comissió Mixta, sense perjudici que els ministeris d'Administracions Públiques i de Sanitat i Consum produïsquen, fins a l'entrada en vigor d'aquest reial decret, si escau, els actes administratius necessaris per al manteniment dels serveis en el mateix règim i nivell de funcionament que tingueren en el moment de l'adopció de l'acord.
  
Article 4
  
Els crèdits pressupostaris que es determinen, de conformitat amb la relació número 2 de l'annex, seran donats de baixa en els corresponents conceptes pressupostaris i transferits pel Ministeri d'Economia i Hisenda als conceptes habilitats en la secció 32 dels Pressupostos Generals de l'Estat, destinats a finançar el cost dels serveis assumits per les comunitats autònomes, una vegada els ministeris d'Administracions Públiques i de Sanitat i Consum remeten al departament esmentat els certificats de retenció de crèdit, per a donar compliment al que disposa la normativa vigent sobre Pressupostos Generals de l'Estat.
  
Disposició final única
  
Aquest reial decret entrarà en vigor l'endemà de la publicació en el Boletín Oficial del Estado.
  
Madrid, 21 de maig de 1999
  
JOAN CARLES R.
  
El ministre d'Administracions Públiques,
  
ÁNGEL ACEBES PAIGUA
  
ANNEX
  
La senyora Rosa Rodríguez Pascual i la senyora Catalina Escuín Palop, secretàries de la Comissió Mixta de Transferències prevista en la disposició transitòria quarta de l'Estatut d'Autonomia de la Comunitat Valenciana, certifiquen:
  
Que en la sessió plenària de la Comissió Mixta de Transferències, celebrada el dia 21 d'abril de 1999, es va adoptar un acord sobre traspàs a la Comunitat Valenciana de les funcions i dels serveis de l'administració de l'Estat en matèria d'execució de la legislació sobre productes farmacèutics, en els termes que a continuació s'expressen:
  
A) Referència a normes constitucionals i estatutàries en què s'empara el traspàs.
  
La Constitució, en l'article 149.1.16, reserva a l'Estat la competència exclusiva sobre sanitat exterior, bases i coordinació general de la sanitat i legislació sobre productes farmacèutics.
  
Per la seua banda, l'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol, i reformat per la Llei Orgànica 5/1994, de 24 de març, estableix en l'article 38.3 que correspon a la Generalitat Valenciana l'execució de la legislació de l'Estat sobre productes farmacèutics.
  
Finalment, la disposició transitòria quarta de l'Estatut d'Autonomia de la Comunitat Valenciana i el Reial Decret 4.015/1982, de 29 de desembre, regulen la forma i les condicions a les quals han d'ajustar-se els traspassos de funcions i serveis de l'Estat a la Comunitat Valenciana.
  
Sobre la base d'aquestes previsions normatives, és procedent realitzar el traspàs de funcions i serveis de l'administració de l'Estat a la Comunitat Valenciana, en matèria d'execució de la legislació sobre productes farmacèutics.
  
B) Funcions de l'Estat que assumeix la Comunitat Valenciana i identificació dels serveis que es traspassen.
  
La Comunitat Valenciana exercirà, dins del seu àmbit territorial, les funcions d'execució de la legislació de l'Estat sobre productes farmacèutics, en els termes establits en la Llei 25/1990, de 20 de desembre, del Medicament, i normes de desplegament, i en especial, les següents:
  
a) Autorització dels missatges publicitaris per a difusió limitada a la Comunitat Valenciana.
  
b) Control de la promoció dirigida a professionals sanitaris.
  
c) Verificar que els laboratoris farmacèutics realitzen els controls exigits.
  
d) Accions inspectores que comporten suspensió o revocació de les autoritzacions.
  
e) Programes de control de qualitat dels medicaments.
  
f) Informació de les reaccions adverses als medicaments.
  
g) Inspecció en matèria d'assajos clínics.
  
h) Inspecció d'execució de la legislació de productes farmacèutics.
  
i) PotEstat sancionadora en matèria de productes farmacèutics.
  
j) Tancament temporal d'establiments.
  
k) Realització d'inspeccions de Bones Pràctiques de Laboratoris.
  
C) Personal adscrit als serveis i institucions que es traspassen.
  
1. El personal que es traspassa adscrit als serveis que gestionarà la Comunitat Valenciana apareix indicat nominalment en la relació adjunta número 1. Aquest personal passarà a dependre de la comunitat autònoma en els termes previstos en la Llei 30/1984, de 2 d'agost, de Mesures per a la Reforma de la Funció Pública, i altres normes en cada cas aplicables i en les mateixes circumstàncies que s'especifiquen en les relacions esmentades i que consten, en tot cas, en els seus expedients de personal.
  
2. El Ministeri d'Administracions Públiques notificarà als interessats el traspàs i la nova situació administrativa tan prompte com el govern aprove aquest acord per reial decret. Així mateix, es remetran als òrgans competents de la Comunitat Valenciana els expedients d'aquest personal, així com dels certificats d'havers referits a les quantitats meritades per aquests.
  
D) Valoració de les càrregues financeres dels serveis traspassats.
  
1. La valoració definitiva del cost efectiu que, en pessetes de 1996, correspon als serveis traspassats a la Comunitat Valenciana s'eleva a 74.600.494 pessetes.
  
2. El finançament, en pessetes de 1999, que correspon al cost efectiu anual és el que es recull en la relació número 2.
  
3. El cost efectiu que figura detallat en els quadres de valoració de la relació número 2 es finançarà de la següent forma:
  
Transitòriament, fins que el cost efectiu es compute per a revisar el percentatge de participació de la comunitat autònoma en els ingressos de l'estat, el cost total es finançarà mitjançant la consolidació en la secció 32 dels Pressupostos Generals de l'Estat, dels crèdits relatius als diferents components del dit cost, pels imports que es determinen, susceptibles d'actualització pels mecanismes generals previstos en cada llei de pressupostos.
  
Les possibles diferències que es produïsquen durant el període transitori, a què es refereix el paràgraf anterior, respecte al finançament dels serveis transferits, seran objecte de reguralització al tancament de l'exercici econòmic, mitjançant la presentació dels comptes i estats justificatius corresponents davant una comissió de liquidació, que es constituirà en el Ministeri d'Economia i Hisenda.
  
E) Documentació i expedients dels serveis que es traspassen.
  
El lliurament de la documentació i dels expedients dels serveis traspassats es realitzarà en el termini d'un mes des de la publicació del reial decret pel qual s'aprove aquest acord.
  
F) Data d'efectivitat del traspàs.
  
El traspàs de funcions i serveis objecte d'aquest acord tindrà efectivitat a partir del dia 1 de gener del 2000.
  
I perquè hi conste, expedim aquesta certificació.
  
Madrid, 21 d'abril de 1999.- Les secretàries de la Comissió Mixta: Rosa Rodríguez Pascual i Catalina Escuín Palop.
  
Relació número 2
  
Valoració del cost dels serveis traspassats a la Comunitat Valenciana en matèria d'execució de la legislació sobre productes farmacèutics.
  
 Pessetes de 1999
  
Secció 22. Ministeri d'Administracions Públiques.
  
Servei 01. Programa 121E
  
Capítol 1: Despeses de personal.
  
Concepte 120. Retribucions bàsiques de funcionaris 4.429.894 PTA
  
Concepte 121. Retribucions complementàries
  
de funcionaris 2.872.740 PTA
  
Total capítol I 7.302.634 PTA
  
Capítol II: Despeses en béns corrents i serveis.
  
Total capítol II 232.410 PTA
  
Secció 26. Ministeri de Sanitat i Consum.
  
Servei 103. Programa 413B
  
Capítol II: Despeses en béns corrents i serveis.
  
Total capítol II 5.000.000 PTA


Còpia Permalink ELI